PMIndiaData/PMIndiaSum huggingface dataset:
ఫాస్ఫారిక్ మరియు పొటాసిక్ (పి అండ్ కే) ఎరువులకు ఖరీఫ్ సీజన్‌లో (01.04.2022 నుండి 30.09.2022 వరకు)  పోషకాల ఆధారిత సబ్సిడీ ( ఎన్ బి ఎస్ ) రేట్లకు ఆమోదం తెలిపిన కేంద్ర మంత్రివర్గం

ఖరీఫ్ సీజన్ – 2022 (01.04.2022 నుంచి 30.09.2022 వరకు)లో ఫాస్ఫేట్ మరియు పొటాసిక్ (పి అండ్ కే) ఎరువుల పోషకాహార ఆధారిత సబ్సిడీ రేట్లకు సంబంధించిన ఎరువుల శాఖ రూపొందించిన ప్రతిపాదనను ప్రధానమంత్రి శ్రీ నరేంద్ర మోదీ అధ్యక్షతన ఈరోజు జరిగిన కేంద్ర మంత్రివర్గం ఆమోదించింది. ఆర్థిక పరమైన అంశాలు : ఖరీఫ్-2022 (01.04.2022 నుంచి 30.09.2022 వరకు)లో అందించనున్న ఎన్ బి ఎస్ సబ్సిడీ 60,939.23 కోట్ల రూపాయల వరకు ఉంటుంది. దీని ద్వారా దేశీయ ఎరువుల ఎరువుల ఉత్పత్తి ని ప్రోత్సహించేందుకు , డిఎపి దిగుమతులకు అదనపుసహకారం అందించడం జరుగుతుంది. ప్రయోజనాలు : అంతర్జాతీయంగా పెరిగిన డి-అమ్మోనియం ఫాస్పేట్ ( డిఎపి) మరియు దాని ముడి పదార్థాల ధరల పెరుగుదలను ప్రాథమికంగా కేంద్ర ప్రభుత్వం భరిస్తుంది. ప్రస్తుతం ఒక బ్యాగ్‌కు రూ.1650గా ఉన్న సబ్సిడీకి బదులుగా డీఏపీపై బ్యాగ్‌కు రూ.2501లను అందిస్తుంది. ఇది గత ఏడాది అందించిన సబ్సిడీ రేట్ కంటే 50% ఎక్కువ. డిఎపి దాని దాని ముడిసరుకు ధరలు దాదాపు 80% వరకు పెరిగాయి. కేంద్ర మంత్రివర్గం తీసుకున్న నిర్ణయం వల్ల రైతులకు రాయితీ, సరసమైన మరియు సహేతుకమైన ధరలపై నోటిఫైడ్ పి కె ఎరువులు అందుబాటులో ఉంటాయి. దీనివల్ల వ్యవసాయ రంగానికి ప్రయోజనం కలుగుతుంది. అమలు వ్యూహం మరియు లక్ష్యాలు: రైతులకు సరసమైన ధరలకు ఎరువులు సజావుగా సకాలంలో అందుబాటులో ఉండేలా చూసేందుకు ఖరీఫ్ సీజన్ –2022 (01.04.2022 నుంచి 30.09.2022 వరకు వర్తిస్తుంది) ఎన్ బి ఎస్ రేట్ల ఆధారంగా పి కె ఎరువుల పై సబ్సిడీ అందించబడుతుంది. నేపథ్యం : ప్రభుత్వం ఎరువుల తయారీదారులు/దిగుమతిదారుల ద్వారా యూరియా మరియు 25 గ్రేడ్‌ల పి కె ఎరువులను రైతులకు సబ్సిడీ ధరలకు అందుబాటులో ఉంచుతోంది. పి కె ఎరువుల పై అందిస్తున్న సబ్సిడీ 01.04.2010 నుంచి ఎన్ బి ఎస్ పథకం ప్రకారం అందించడం జరుగుతోంది. రైతుల సంక్షేమం, అభివృద్ధికి అమలు చేస్తున్న స్నేహపూర్వక విధానాలకు అనుగుణంగా రైతులకు సరసమైన ధరలకు పి అండ్ కె ఎరువులు లభ్యమయ్యేలా చేయడానికి ప్రభుత్వం కట్టుబడి ఉంది. అంతర్జాతీయ ఎరువులు, అంటే యూరియా, డిఎపి, ఎంఓపి మరియు గంధకం లాంటి ముడి పదార్థాల ధరలు బాగా పెరిగిన దృష్ట్యా, డిఎపితో సహా పి అండ్ కె ఎరువులపై అందిస్తున్న సబ్సిడీని పెంచడం ద్వారా పెరిగిన ధరల భారాన్ని భరించాలని ప్రభుత్వం నిర్ణయించింది. ఆమోదించబడిన ధరల ప్రకారం ఎరువుల కంపెనీలకు సబ్సిడీ విడుదల చేయబడుతుంది. దీనివల్ల రైతులకు ఎరువులను సరసమైన ధరలకు అందుబాటులో ఉంచేందుకు ఉత్పత్తిదారులకు అవకాశం కలుగుతుంది.
2019 జనవరి 27న కేరళలోని కొచ్చి నగర పర్యటనకు ప్రధానమంత్రి

ప్రధానమంత్రి నరేంద్ర మోదీ 2019 జనవరి 27న కేరళ రాష్ట్రంలోని కొచ్చి నగరంలో పర్యటిస్తారు. ఈ సందర్భంగా అక్కడి బీపీసీఎల్ ప్రాంగణంలో సమీకృత చమురుశుద్ధి విస్తరణ సముదాయాన్ని జాతికి అంకితంచేస్తున్నందుకు గుర్తుగా శిలాఫలకాన్ని ఆయన ఆవిష్కరిస్తారు. అదే ప్రాంగణంలో పెట్రో రసాయనాల సముదాయానికి శంకుస్థాపన చేస్తారు. అటుపైన కొచ్చిలోని ఐవోసీఎల్ ఎల్పీజీ (వంటగ్యాస్) బాట్లింగ్ ప్లాంటు ప్రాంగణంలోభూగర్భ నిల్వ మాళిగను ప్రారంభిస్తారు. ఈ కార్యక్రమాలతోపాటు ఎట్టుమానూర్లో నైపుణ్యాభివృద్ధి సంస్థ నిర్మాణానికి శంకుస్థాపన చేస్తారు. సమీకృత చమురుశుద్ధి విస్తరణ సముదాయం అత్యాధునికమైనది కావడం వల్ల కొచ్చి చమురుశుద్ధి కర్మాగారాన్ని అంతర్జాతీయ ప్రమాణాలకు దీటుగా దేశంలోనే అతిపెద్ద ప్రభుత్వ రంగ చమురుశుద్ధి కర్మాగారంగా రూపుదిద్దగలదు. భారతదేశం కోసం పరిశుభ్ర ఇంధన ఉత్పత్తిదారుగా అవతరించేలా దీనికి అన్ని హంగులూ సమకూరుస్తారు. ఈ కర్మాగారం డీజిల్, వంటగ్యాస్ ఉత్పత్తిని రెట్టింపు చేయడంతోపాటు పెట్రో రసాయనాల ప్రాజెక్టులకు అవసరమైన ముడిపదార్థాల ఉత్పత్తిని కూడా ఈ ప్లాంటులో ప్రారంభించనుంది. ఇక ఐవోసీఎల్ వంటగ్యాస్ బాట్లింగ్ ప్లాంట్ ప్రాంగణంలో ఏర్పాటైన భూగర్భ మాళిగ నిల్వ సామర్థ్యం 4,350 టన్నులు. దీనివల్ల ఈ ప్లాంటు 6 రోజులపాటు నిరంతరాయంగా సిలిండర్లు నింపగల సామర్థ్యం సంతరించుకుంటుంది. బాట్లింగ్ ప్లాంటుతోపాటు పరిసర ప్రాంతాలకు అత్యంత ఉన్నతస్థాయి భద్రతతో వంటగ్యాసును ఈ భూగర్భ మాళిగలో నిల్వచేయొచ్చు. ఈ మాళిగలోకి పైప్ లైన్ మార్గంలో వంటగ్యాస్ నిల్వ అవుతుందిగనుక రోడ్లపై గ్యాస్ ట్యాంకర్ల రాకపోకలు దాదాపు తగ్గిపోతాయి. మన దేశం దిగుమతులపై ఆధారపడటాన్ని తగ్గించుకునే దిశగా ‘మేక్ ఇన్ ఇండియా’ పథకం లక్ష్యాల్లో భాగంగా కొచ్చిలోని బీపీసీఎల్ చమురుశుద్ధి కర్మాగారం ప్రాంగణంలో పెట్రోరసాయనాల సముదాయం ఏర్పాటు కానుంది. ప్రోపిలీన్ నుంచి తీసే పెట్రో రసాయనం-పోల్యోల్ ప్రాజెక్ట్ వివిధ దిగువస్థాయి పరిశ్రమలకు ఉత్ప్రేరకాలుగా నిలుస్తాయి. ఎట్టుమానూరులో ఏర్పాటయ్యే నైపుణ్యాభివృద్ధి సంస్థ పెట్రో రసాయనాలు-సహజవాయు మంత్రిత్వ శాఖ మద్దతుతో నడుస్తుంది. అర్హులైన యువతకు వృత్తిగత శిక్షణనివ్వడం ద్వారా చమురు-సహజవాయువు, తదితర సంబంధిత పరిశ్రమలలో ఉపాధి లభ్యత, వ్యవస్థాపన అవకాశాలను మెరుగుపరిచేందుకు ఈ సంస్థ తోడ్పడుతుంది. కేరళ రాష్ట్ర ప్రభుత్వం కేటాయించిన ఎనిమిది ఎకరాల ప్రాంగణంలో ఈ అంతర్జాతీయ ప్రమాణాలుగల శిక్షణ సంస్థ రూపుదిద్దుకోనుంది. ఏటా 1000 మంది యువతకు 20 రకాల నైపుణ్యశిక్షణ ఇవ్వగల సామర్థ్యం ఈ సంస్థకు ఉంది. కాగా, ప్రధానమంత్రి ఇంతకుముందు 2019 జనవరి 15న కేరళ పర్యటనకు వచ్చిన సందర్భంగా కొళ్లం బైపాస్ రోడ్డుకు ప్రారంభోత్సవం చేయడంతోపాటు తిరువనంతపురంలోని ఆలయంలో పద్మనాభస్వామిని దర్శించుకున్నారు.
చిత్రకూట్ లో జరిగిన రోడ్డు దుర్ఘటనకారణం గా ప్రాణనష్టం వాటిల్లినందుకు సంతాపం తెలిపిన ప్రధాన మంత్రి

ఉత్తర్ ప్రదేశ్ లోని చిత్రకూట్ లో జరిగిన ఒక రోడ్డు ప్రమాదం కారణం గా ప్రాణనష్టం వాటిల్లినందుకు ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు. ప్రధాన మంత్రి కార్యాలయం ఒక ట్వీట్ లో – ‘‘ చిత్రకూట్ లో జాతీయ రాజమార్గం పైన జరిగిన దుర్ఘటన అత్యంత బాధాకరం గా ఉన్నది. ఈ దుర్ఘటన లో ప్రియతములను కోల్పోయిన వ్యక్తుల కు నా ప్రగాఢమైన సంతాపాన్ని వ్యక్తపరుస్తున్నాను. దీనితో పాటే, ఈ ప్రమాదం లో గాయపడ్డ వారు శీఘ్రంగా ఆరోగ్యవంతులు కావాలని ఆకాంక్షిస్తున్నాను : ప్రధాన మంత్రి’’ అని పేర్కొంది.
సుస్థిర న‌గ‌రాభివృద్ధి రంగంలో ఇండియా , జ‌పాన్ మ‌ధ్య స‌హ‌కారానికి సంబంధించిన ఒప్పందానికి  ఆమోదం తెలిపిన కేంద్ర కేబినెట్‌

ప్ర‌ధానమంత్రి అధ్య‌క్ష‌త‌న స‌మావేశ‌మైన కేంద్ర కేబినెట్ సుస్థిర న‌గ‌రాభివృద్ధికి సంబంధించి భార‌త‌ప్ర‌భుత్వ అర్బ‌న్ వ్య‌వ‌హారాల మంత్రిత్వ‌శాఖ‌కు, జపాన్ ప్ర‌భుత్వానికి చెందిన భూ, మౌలిక‌స‌దుపాయాలు, ర‌వాణా,ప‌ర‌ర్యాట‌క మంత్రిత్వ‌శాఖ మ‌ధ్య ఒప్పందంపై సంత‌కానిక ఆమోదం తెలిపింది. నగ‌రాభివృద్ధికి సంబంధించి 2007 లో కుదిర‌న ఎం.ఒ.యు స్థానంలో ఈ ఎం.ఒ.యు ఉంటుంది. అమ‌లు వ్యూహం:. ఎం.ఒ.సి కింది త‌గిన వ్యూహాన్ని రూపొందించి, స‌హ‌కారానికి సంబంధించిన కార్య‌క్ర‌మ అమ‌లుకు ఒక సంయుక్త వ‌ర్కింగ్ గ్రూప్‌( జె.డ‌బ్ల్యు.ఒ)ను ఏర్పాటు చేయ‌డం జ‌రుగుతుంది. ఈ సంయుక్త వ‌ర్కింగ్ గ్రూపు ఏడాది కి ఒక సారి జ‌పాన్ లోను ఆ త‌ర్వాత ఇండియాలోనూ స‌మావేశ‌మౌతుంది. ఈ ఎం.ఒ.సిపై సంత‌కం అయిన రోజునుంచి స‌హ‌కారం ప్రారంభ‌మౌతుంది. ఇది 5 సంవ‌త్స‌రాలు కొన‌సాగుతుంది. ఆ త‌ర్వాత మ‌రో 5 సంవ‌త్స‌రాలు దీనిని ఆటోమేటిక్‌గా కొన‌సాగించ‌వ‌చ్చు. ముఖ్య ప్ర‌భావం: ఈ ఎంఒ.సి ఈ రెండు దేశాల మ‌ధ్య‌ బ‌ల‌మైన , లోతైన దీర్ఘ‌కాలిక ద్వైపాక్షిక స‌హ‌కారాన్ని సుస్థిర న‌గ‌రాభివృద్ధికి ప్రోత్స‌హిస్తుంది. ప్ర‌యోజ‌నాలు: ఈ ఎం.ఒ.సుస్థిర న‌గ‌ర అభివృద్ధి, ప‌ట్ట‌ణ ప్ర‌ణాళిక‌, స్మార్ట్ సిటీ అభివృద్ధి, చౌక గృహ నిర్మాణం, (రెంట‌ల్ హౌసింగ్‌) అర్బ‌న్ ఫుడ్ మేనేజ్‌మెంట్‌, మురుగునీటిపారుద‌ల‌, ఘ‌న వ్య‌ర్ధాల నిర్వ‌హ‌ణ‌, న‌గ‌ర ర‌వాణా (ఇంటెలిజెంట్ ట్రాన్స్‌పోర్టు మేనేజ్‌మెంట్ సిస్ట‌మ్‌, ట్రాన్సిట్ ఒరియంటెడ్ డ‌వ‌ల‌ప్‌మెంట్‌,, మ‌ల్టీమోడ‌ల్ ఇంటిగ్రేష‌న్‌), విప‌త్తుల‌ను త‌ట్టుకునే అభివృత్థా రంగాల‌లో ఉపాధి అవ‌కాశాల‌ను క‌ల్పించ‌నుంది. వివ‌రాలు: ఇండియా , జ‌పాన్ మ‌ధ్య సాంకేతిక స‌హ‌కారాన్ని సుస్థిర న‌గ‌రాభివృద్ధి, న‌గ‌ర ప్ర‌ణాళిక‌, స్మార్ట్‌సిటీల అభివృద్ధి, చౌక గృహ నిర్మాణం, (అద్దె ఇళ్లు), న‌గ‌ర వ‌ర‌ద నిర్వ‌హ‌ణ‌, మురికినీటిపారుద‌ల‌, ఘ‌న వ్య‌ర్థాల నిర్వ‌హ‌ణ‌, ఇంటెలిజెంట్ ట్రాన్స్‌పోర్ట్ వ్య‌వ‌స్థ , ట్రాన్సిట్ నిర్దేశిత అభివృద్ధి, మ‌ల్టీమోడ‌ల్ ఇంటిగ్రేష‌న్‌, విప‌త్తుల‌ను త‌ట్టుకునే రీతిలో అభివృద్ధి, ఇంకా ఇరుప‌క్షాలూ ప‌ర‌స్ప‌రం గుర్తించిన అంశాలలో మ‌రింత బ‌లోపేతం చేయ‌డం, ఇందుకు వీలు క‌ల్పించ‌డం ఉన్నాయి. ప్ర‌తిపాదిత ఎం.ఒ.సి పైన పేర్కొన్న అంశాల‌లో నేర్చుకున్న పాఠాల‌ను ప‌రస్ప‌రం తెలియజేసుకునేందుకు వీలు క‌ల్పిస్తుంది.
బెంగళూరు లో బాశ్ స్మార్ట్ కేంపస్ ప్రారంభ కార్యక్రమం లో ప్రధాన మంత్రి ప్రసంగంపాఠం

బాశ్ ఇండియా కు చెందిన జట్టు సభ్యులు అందరు, ప్రియ మిత్రులారా, నమస్కారం. బాశ్ ఇండియా 100 సంవత్సరాల ను పూర్తి చేసుకొన్న సందర్భం లో ఇవే అభినందన లు. ఇది భారతదేశాని కి మరియు బాశ్ ఇండియా కు కూడా ఒక ప్రత్యేకమైనటువంటి సంవత్సరం. మన దేశ ప్రజలు స్వాతంత్య్రం సిద్ధించిన అనంతరం 75 సంవత్సరాల ఘట్టాన్ని వేడుక గా జరుపుకొంటున్నారు. మరి మీరు భారతదేశం లో మీరు ప్రవేశించి శతాబ్ది ఉత్సవాన్ని జరుపుకొంటున్నారు. బాశ్ స్మార్ట్ కేంపస్ ను ప్రారంభిస్తున్నందుకు నాకు కూడా సంతోషం గా ఉంది. ఈ కేంపస్ భారతదేశాని కి, ప్రపంచాని కి అవసరమైన భావి కాలం ఉత్పాదనల ను మరియు పరిష్కారాల ను మలచడం లో తప్పక దారి ని చూపుతుంది. 2015వ సంవత్సరం అక్టోబరు లో చాన్స్ లర్ మర్కెల్ గారి తో కలసి బెంగళూరు లోని బాశ్ కేంద్రాన్ని సందర్శించే అవకాశం నాకు లభించింది. అక్కడ వినూత్నమైనటువంటి కార్యాలు జరుగుతూ ఉండటాన్ని నేను చూశాను. యువత కు నైపుణ్యాల ను బోధించడానికి బాశ్ అనుసరిస్తున్నటువంటి రెండు విధాలైన వైఖరి సైతం అంతే హర్షాన్ని కలుగజేసింది. మిత్రులారా, ఇది సాంకేతిక విజ్ఞాన యుగం. మనం గత రెండు సంవత్సరాల లో, ఎప్పుడైతే ప్రపంచం ఒక శతాబ్ది కాలం లో ఎదురైన అతి పెద్ద మహమ్మారి తో పోరాడుతూ ఉందో, ఆ కాలం లో సాంకేతిక విజ్ఞానం యొక్క లాభాలు ఎలా ఉన్నదీ మనమంతా గమనించాం. అందుకని, సాంకేతికత లో మరియు నూతన ఆవిష్కరణల లో మరిన్ని పెట్టుబడుల ను పెట్టడం అనేది ముఖ్యం. బాశ్ ఇండియా ఒక్క నూతన ఆవిష్కరణల పై కృషి చేయడమే అని కాకుండా, ఆ కృషి కి స్థాయి ని కూడా సంతరిస్తుండడం నాకు సంతోషాన్ని కలిగిస్తోంది. దీనిలో నిలకడతనం అనేది మరో ముఖ్య స్తంభం గా కాగలదు. గత ఎనిమిది సంవత్సరాల లో స్థాపిత సౌర శక్తి సామర్థ్యం సుమారు 20 రెట్ల మేర కు పెరగడం తో, భారతదేశం లో వృద్ధి మరింత హరితమైంది గా మారుతోంది. బాశ్ భారతదేశం లోను, బయటా కార్బన్ న్యూట్రాలిటీ ని సాధించింది అని నాతో చెప్పారు. ఇది చాలా ప్రేరణను ఇచ్చేది గా ఉంది. మిత్రులారా, ప్రస్తుతం, భారతదేశం అత్యంత వేగం గా వృద్ధి చెందుతూ ఉన్న ప్రధానమైన ఆర్థిక వ్యవస్థ ల సరసన నిలచింది. గడచిన రెండు సంవత్సరాల లో పెట్టుబడులు జోరందుకొన్నాయి. మన యువత సౌజన్యం తో మన స్టార్ట్-అప్ ఇకోసిస్టమ్ ప్రపంచం లో అతి పెద్దవైన స్టార్ట్-అప్ ఇకో-సిస్టమ్ లలో ఒకటి గా ఉంది. ఒక్క సాంకేతిక జగతి లోనే ఎన్నో అవకాశాలు ఉన్నాయి. భారత ప్రభుత్వం ప్రతి ఒక్క గ్రామాని కి అధిక వేగవంతమైన ఇంటర్ నెట్ సదుపాయాన్ని సమకూర్చేందుకు కృషి చేస్తున్నది. ప్రభుత్వం లో ప్రతి ఒక్క దశ ను సాంకేతికత తో ఏకీకరించడం డిజిటల్ ఇండియా తాలూకు మా దృష్టి కోణం లో భాగం గా ఉంది. ఈ అవకాశాల ను వినియోగించుకొమ్మని మరి మా దేశం లో పెట్టుబడి పెట్టవలసిందని ప్రపంచ దేశాల కు నేను విజ్ఞప్తి చేస్తున్నాను. మిత్రులారా, మైలు రాళ్ళు అనేవి కీలకమైనవి. అవి ఒక వేడుక గా జరుపుకొనే సందర్భం మాత్రమే కాక ముందుచూపు తో నడుచుకొనే సందర్భం కూడాను. భారతదేశం లో మరింత ఎక్కువ గా కృషి చేయడం గురించి ఆలోచించవలసిందంటూ బాశ్ ను నేను కోరుతున్నాను. రాబోయే 25 సంవత్సరాల లో మీ జట్టు ఏమి చేయగలుగుతుంది అనే విషయం లో లక్ష్యాల ను నిర్దేశించుకోండి. 100 సంవత్సరాల కిందట బాశ్ ఒక జర్మన్ కంపనీ గా భారతదేశాని కి వచ్చింది. అయితే, ఈ రోజు న అది ఎలా అయితే ఒక జర్మన్ కంపెనీ యో అలాగే ఒక భారతీయ కంపెనీ గా కూడా ఉంది. జర్మనీ యొక్క ఇంజినీరింగ్ పరిజ్ఞానాని కి, భారతదేశం యొక్క శక్తి కి ఒక మహత్తర ఉదాహరణ గా ఈ కంపెనీ నిలచింది. ఈ సంబంధం మరింత బలవత్తరం గా వృద్ధి చెందుతూనే ఉంటుంది. మరొక్క మారు బాశ్ ఇండియా యొక్క యావన్మంది కుటుంబ సభ్యుల ను నేను అభినందిస్తూ, మీకు శుభాకాంక్షల ను అందిస్తున్నాను. మీకు ఇవే ధన్యవాదాలు. మీకు అనేకానేక ధన్యవాదాలు.
పి. పరమేశ్వరన్ మృతి పట్ల సంతాపం తెలిపిన ప్రధాన మంత్రి

చిరకాల అనుభవం కలిగిన సామాజిక కార్యకర్త శ్రీ పి. పరమేశ్వరన్ మృతి పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ‘‘శ్రీ పి. పరమేశ్వరన్ భరత మాత సేవ లో తన ను అంకితం చేసుకొన్నటువంటి పుత్రుడు. అతడి ని చూసి భరత మాత గర్విస్తుంది. భారతదేశం యొక్క సాంస్కృతిక జాగృతి కోసం, ఆధ్యాత్మిక పునరుజ్జీవం కోసం మరియు నిరుపేదలకు సేవ చేయడం కోసం ఆయన జీవితాన్ని సమర్పించుకొన్నారు. పరమేశ్వరన్ గారి ఆలోచన లు అధిక ఫలప్రదమైనవీ, ఆయన రచన లు విశిష్టమైనవీనూ. ఆయన యొక్క వ్యక్తిత్వం లోబరచుకొనేందుకు వీలు కానటువంటి వ్యక్తిత్వం. సంస్థ ల శిల్పి అయిన పరమేశ్వరన్ గారు భారతీయ విచార కేంద్రం, వివేకానంద కేంద్ర మరియు ఇతర ప్రముఖ సంస్థలు అయినటువంటి వాటి ని పాలించి పోషించారు. ఆయన తో అనేక పర్యాయాలు భేటీ అయ్యి సంభాషించేటటువంటి భాగ్యం నాకు దక్కింది. ఆయన సమున్నతుడైన మేధావి. ఆయన మరణం తో వ్యధితుడి ని అయ్యాను’’ అని ఒక సందేశం లో ప్రధాన మంత్రి పేర్కొన్నారు.
మాన‌వ వ‌న‌రుల అభివృద్ధి రంగంలో భార‌త‌దేశం, అఫ్గానిస్తాన్ మ‌ధ్యన కుదిరిన అవ‌గాహ‌న ఒప్పంద ప‌త్రానికి కేబినెట్ ఆమోదం

మాన‌వ వ‌న‌రుల అభివృద్ధి రంగంలో భార‌త‌దేశానికి, అఫ్గానిస్తాన్ కు మ‌ధ్య స‌హ‌కారానికి సంబంధించి కుదిరిన అవ‌గాహ‌న ఒప్పంద ప‌త్రానికి కేంద్ర కేబినెట్ ఆమోదం తెలిపింది. ప్ర‌ధాని శ్రీ న‌రేంద్ర మోదీ ఆధ్వ‌ర్యంలో నిర్వ‌హించిన కేబినెట్ స‌మావేశం ఈ ఆమోదాన్ని తెలిపింది. ఈ ఎంఒయు కార‌ణంగా అఫ్గానిస్తాన్ లోని విద్యార్థులు, అధ్యాపకులు స్వ‌యం కోర్సుల్లో త‌మ పేర్ల‌ను న‌మోదు చేసుకొని వాటిని పూర్తి చేయ‌వ‌చ్చు. అంతే కాదు ఈ ఎంఒయు కార‌ణంగా అఫ్గానిస్తాన్ లో అభివృద్ధి చేసిన కోర్సుల‌ను స్వ‌యంలో అప్ లోడ్ చేయ‌వ‌చ్చు. భార‌త ప్ర‌భుత్వానికి చెందిన హెచ్ ఆర్ డి మంత్రిత్వ శాఖ ఆప్ఘ‌నిస్థాన్ విద్యార్థుల‌కు, అధ్యాప‌కుల‌కు అవ‌స‌ర‌మైన శిక్ష‌ణ‌ను అందిస్తుంది. ఐసిటి కార్య‌క్ర‌మాలైన జాతీయ డిజ‌ట‌ల్ గ్రంథాల‌యం ( నేష‌న‌ల్ డిజిట‌ల్ లైబ్ర‌రీ ఆఫ్ ఇండియా, ఎన్ డి ఎల్ ఐ), విర్చువ‌ల్ ల్యాబ్స్‌, స్పోక‌న్ ట్యుటోరియ‌ల్స్ లాంటి ప్ర‌ధాన‌మైన విద్యారంగ కార్య‌క్ర‌మాల‌కు సంబంధించిన సాంకేతిక‌త… ఈ ఎంఒయు ద్వారా అఫ్గానిస్తాన్ కు అందుబాటులోకి వ‌స్తుంది. అంతే కాదు దీనిని వారితో పంచుకోవ‌వ‌డం జ‌రుగుతుంది. భార‌త‌దేశ‌, అఫ్గానిస్తాన్ ల‌లోని విశ్వ‌విద్యాల‌యాలు,విద్యాసంస్థ‌ల మ‌ధ్య‌న ఉమ్మ‌డిగా మాస్ట‌ర్ డిగ్రీ ప్రోగ్రాముల‌ను ప్రారంభించాల‌నే ప్ర‌తిపాద‌న‌ను కూడా చేయ‌డం జ‌రిగింది. పాఠ్య‌ప్ర‌ణాళిక రూప‌క‌ల్ప‌న‌, ఉపాధ్యాయుల స‌మ‌ర్థ‌త‌ను పెంచ‌డం మొద‌లైన అంశాల్లో అఫ్గానిస్తాన్ ఉన్న‌త విద్యాశాఖ‌కు భార‌త‌దేశ మాన‌వ‌వ‌న‌రుల అభివృద్ధి శాఖ సాయం చేస్తుంది. విద్యా సంబంధిత అర్హ‌త‌ల‌ని ప‌ర‌స్స‌రం గుర్తించాలనే ఒప్పందం మీద ఇరు దేశాలు సంత‌కాలు చేయాల‌ని ఈ ఎంఓయులో అంగీక‌రించ‌డం జ‌రిగింది. భార‌త‌దేశంలో విద్య‌ను అభ్య‌సించండి అనే భార‌త‌దేశ కార్య‌క్ర‌మంప‌ట్ల విద్యార్థుల్లో ఆస‌క్తిని పెంచ‌డాన్ని ఇది ప్రోత్స‌హిస్తుంద‌ని భావిస్తున్నారు. అంతేకాదు అఫ్గానిస్తాన్ విద్యాసంస్థ‌ల్లో విద్య‌నభ్య‌సించ‌డానికి వీలుగా విదేశీ విద్యార్థుల‌ను ఆకర్షించ‌డం జ‌రుగుతుంది. ఈ ఎంఒయు ఇరుదేశాల విద్యారంగం స‌హ‌కారంలో ఒక ముఖ్య‌మైన మైలురాయిలాగా నిలిచిపోతుంది. పూర్వరంగం: విద్యా రంగంతోపాటు ప‌లు రంగాల్లో భార‌తదేశం, అఫ్గానిస్తాన్ దేశాల మ‌ధ్య‌న బ‌ల‌మైన దౌత్య‌సంబంధాలున్నాయి. దీన్ని మ‌రింత బ‌లోపేతం చేయ‌డానికిగాను ఎంఓయు మీద సంత‌కాలు చేయ‌డం ద్వారా మాన‌వ వ‌న‌రుల అభివృద్ధి రంగంలో స‌హ‌క‌రించుకోవాల‌ని ఇరు దేశాలు నిర్ణ‌యించాయి. భార‌త ప్ర‌భుత్వానికి చెందిన మాన‌వ వ‌న‌రుల అభివృద్ధి మంత్రిత్వ‌ శాఖ అనేక సాంకేతిక ఆధారిత కార్య‌క్ర‌మాల‌ను చేప‌ట్ట‌డం జ‌రిగింది. ఐసిటి ద్వారా జాతీయ విద్యా మిష‌న్ కింద ఈ కార్య‌క్ర‌మాల‌ను చేప‌ట్ట‌డంజ‌రిగింది. ఈ కార్య‌క్ర‌మాల్లో ముఖ్య‌మైన‌ది స్వ‌యం. ఇది భార‌త‌దేశానికి చెందిన మాసివ్ ఓప‌న్ ఆన్ లైన్ కోర్సెస్ ప్లాట్‌ఫామ్‌. భార‌త‌దేశ వ్యాప్తంగా వున్న ఉత్త‌మ అధ్యాప‌కులు త‌యారు చేసిన ఆన్ లైన్ కోర్సుల‌ను ఈ ప్లాట్ ఫామ్ ద్వారా అందించ‌డం జ‌రుగుతోంది. ఇంత‌వ‌ర‌కూ స్వ‌యంద్వారా అందిస్తున్న రెండు వేల కోర్సుల్లో 35 ల‌క్ష‌ల మంది విద్యార్థులు త‌మ పేర్ల‌ను న‌మోదు చేసుకున్నారు. వీటిలో తొమ్మిదో త‌ర‌గ‌తినుంచి పోస్టు గ్రాడ్యుయేష‌న్ వ‌ర‌కు ప్ర‌తి విద్యార్థి అభ్య‌సించే కోర్సుల‌తోపాటు జీవితాంతం నేర్చుకునే స‌దుపాయం కూడా వుంది. స్వ‌యంద్వారా చేసే కోర్సుల‌కోసం 20 శాతం క్రెడిట్ బ‌దిలీని ఆయా విద్యార్థులు ఉప‌యోగించుకోవ‌చ్చు. ఉన్న‌త విద్యారంగ అధ్యాప‌కుల‌కు యాన్యువ‌ల్ రిఫ్రెష‌ర్ కోర్సుల‌ను అందించ‌డానికిగాను ఈ ప్లాట్ ఫామ్ ను ఉప‌యోగించ‌డం జ‌రుగుతోంది.
ఇన్ఫర్మేషన్ టెక్నాలజీ మరియు ఎలక్ట్రానిక్స్ రంగంలో సహకారంపై భారతదేశానికి, పాలస్తీనా కు మధ్య కుదిరిన ఎమ్ఒయు ను మంత్రివర్గం దృష్టికి తీసుకురావడమైంది

ఇన్ఫర్మేషన్ టెక్నాలజీ, ఎలక్ట్రానిక్స్ రంగంలో సహకారానికిగాను భారతదేశానికి, పాలస్తీనా కు మధ్య కుదిరిన ఒక అవగాహనపూర్వక ఒప్పందాన్ని (ఎమ్ఒయు ను) గురించి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం దృష్టికి తీసుకురావడమైంది. ఇ-గవర్నెన్స్, ఎమ్-గవర్నెన్స్, ఇ-పబ్లిక్ సర్వీసెస్ డెలివరీ, సైబర్ సెక్యూరిటీ, సాఫ్ట్ వేర్ టెక్నాలజీ పార్కులు, స్టార్ట్- అప్ ల పర్యావరణ వ్యవస్థ మొదలైన ప్రాంతాల్లో సన్నిహిత సహకారాన్ని పెంపొందించుకోవడం ఈ ఎమ్ఒయు ఉద్దేశం. రెండు పక్షాలు సంతకం చేసిన రోజు నుండి అయిదు సంవత్సరాల పాటు ఈ ఎమ్ఒయు అమలులో ఉంటుంది. రెండు పక్షాల నుండి ఇన్ఫర్మేషన్ టెక్నాలజీ, ఎలక్ట్రానిక్స్ రంగానికి చెందిన ప్రతినిధులతో ఏర్పాటైన కార్యనిర్వాహక బృందం ఈ ఎమ్ఒయు ను అమలు చేస్తుంది. ఐ సి టి డమేన్ కు చెందిన B2B మరియు G2G.. ఈ రెండింటిలోనూ ద్వైపాక్షిక సహకారాన్ని పెంపొందించుకోవడం జరుగుతుంది. B2B సహకారాన్ని పెంపొందించుకోవడం ఉపాధి అవకాశాలకు దారితీస్తుందని ఊహిస్తున్నారు. పూర్వరంగం పాలస్తీనా సమస్యల పట్ల భారతదేశం అంతర్జాతీయ, ద్వైపాక్షిక స్థాయిలలో రాజకీయంగా గట్టి మద్దతిస్తోంది. వస్తు రూపంగా, సాంకేతిక పరంగా పాలస్తీనా ప్రజలకు భారతదేశం తోడ్పడుతోంది. 2016 నవంబరు లో జరిగిన జెసిఎమ్ ఒకటో సమావేశం లో ఇన్ఫర్మేషన్ టెక్నాలజీ, ఎలక్ట్రానిక్స్ రంగంలో సహకారానికి సంబంధించిన ప్రక్రియ ప్రారంభమైంది. పలు సంప్రదింపుల అనంతరం ఖరారైన ముసాయిదా ఎమ్ఒయు పై 2017 మే నెల లో పాలస్తీనా నుండి అత్యంత ప్రముఖులు భారత్ కు విచ్చేసినప్పుడు సంతకాలు జరిగాయి.
ఉగాండా అధ్యక్షుడితో భారత ప్రధాని టెలిఫోన్ సంభాషణ

ఉగాండా రిపబ్లిక్ అధ్యక్షుడు మాన్యులు యోవేరి కగుతా మూసెవేనితో ప్రధానమంత్రి శ్రీ నరేంద్ర మోదీ గురువారం టెలిఫోన్ లో సంభాషించారు. కోవిడ్ -19 మహమ్మారి వల్ల ఎదురవుతున్న ఆరోగ్య, ఆర్ధిక సవాళ్ళను గురించి ఇద్దరు నాయకులు చర్చించారు. ప్రస్తుత ఆరోగ్య సంక్షోభాన్ని ఎదుర్కోవడంలో ఆఫ్రికా ఖండంలోని తమ మిత్రులతో ఇండియా సంఘీభావంతో వ్యవహరించగలదని, తమ (ఉగాండా) భూభాగంలో వైరస్ వ్యాప్తిచెందకుండా అరికట్టడానికి ఉగాండా ప్రభుత్వం చేస్తున్న ప్రయత్నాలకు అన్ని రకాల మద్దతు ఇవ్వగలమని అధ్యక్షుడు మూసెవెనికి ప్రధాని హామీ ఇచ్చారు. ఉగాండాలోని భారత సంతతి వారి పట్ల సుహృద్భావంతో వ్యవహరించి, వారి సంరక్షణకు చర్యలు తీసుకున్నందుకు, ప్రస్తుత పరిస్థితిలో అండగా నిలిచినందుకు ఉగాండా ప్రభుత్వాన్ని, సమాజాన్ని ప్రధానమంత్రి ప్రశంసించారు. ఉగాండాలో 2018 జూలైలో తాను జరిపిన పర్యటనను ఎంతో ఉత్సాహంగా గుర్తుచేసుకున్న ప్రధానమంత్రి ఇండియా – ఉగాండా దేశాల మధ్య సంబంధాలలో ప్రత్యేకతను గురించి ప్రస్తావించారు. కోవిడ్ -19పై పోరాటంలో ప్రపంచ దేశాలు గెలువగలవన్న ఆశాభావాన్ని ఇరువురు నాయకులు వ్యక్తం చేశారు.
జాతీయ విజ్ఞ‌ాన శాస్త్ర దినం నాడు విజ్ఞ‌ాన శాస్త్ర ప్రేమికులకు అభినందనలు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ జాతీయ విజ్ఞ‌ాన శాస్త్ర దినం సందర్భంగా శాస్త్రవేత్తలకు అభినందనలు తెలిపారు. విజ్ఞ‌ాన శాస్త్ర ప్రేమికులకు ప్ర‌ధాన మంత్రి నమస్కరించారు కూడా. ‘‘జాతీయ విజ్ఞ‌ాన శాస్త్ర దినాన్ని పురస్కరించుకొని అభినందనలు. విజ్ఞ‌ాన శాస్త్ర ప్రేమికులందరికీ నేను ప్రణమిల్లుతున్నాను. అలాగే వారు వారి లోపలి విజ్ఞ‌ాన శాస్త్ర అభినివేశాన్ని పెంపొందింపచేసుకొనే క్రమంలో వారికి నా శుభాకాంక్షలను కూడా తెలియజేస్తున్నాను. మన శాస్త్రజ్ఞ‌ులను చూసుకొని భారతదేశం అమితంగా గర్విస్తోంది’’ అని ప్ర‌ధాన మంత్రి తన సందేశంలో పేర్కొన్నారు.
పారసీ నూతన సంవత్సరం నవ్ రోజ్ సందర్భంలో ప్రజలకు శుభాకాంక్షలు తెలిపిన ప్రధాన మంత్రి

పారసీ నూతన సంవత్సరం అయిన నవ్ రోజ్ నాడు ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. ప్రధాన మంత్రి ఒక ట్వీట్ లో – ‘‘పారసీ నూతన సంవత్సర శుభాకాంక్షలు. ఈ సంవత్సరం సంతోషాన్ని, సంవృద్ధి ని, చక్కని ఆరోగ్యాన్ని ప్రసాదించాలి అంటూ నేను ప్రార్థిస్తున్నాను. వివిధ రంగాల లో పారసీ సముదాయం అందించినటువంటి విశిష్టమైన తోడ్పాటులను భారతదేశం ఎప్పటికీ జ్ఞ‌ాపకం పెట్టుకొంటుంది. మీకు ఇవే నవ్ రోజ్ శుభాకాంక్షలు.’’ అని పేర్కొన్నారు.
చెన్నైలో జ‌రిగిన 44వ‌ చెస్ ఒలింపియాడ్ లో కాంస్య ప‌త‌కం గెలుచుకున్న ఇండియా బి టీమ్ (పురుషులు), ఇండియా ఎ టీమ్ (మ‌హిళ‌లు) రెండింటినీ అభినందించిన ప్ర‌ధాన‌మంత్రి

చెన్నైలో జ‌రిగిన 44వ చెస్ ఒలింపియాడ్ లో కాంస్య ప‌త‌కం సాధించిన ఇండియా బి టీమ్ (పురుషులు), ఇండియా ఎ టీమ్ (మహిళ‌లు) రెండింటికీ ప్ర‌ధానమంత్రి శ్రీ న‌రేంద్ర మోదీ అభినంద‌న‌లు తెలియ‌చేశారు. 44వ చెస్ ఒలింపియాడ్ కు ఆతిథ్యం ఇచ్చినందుకు, ప్ర‌పంచం యావ‌త్తును ఆహ్వానించినందుకు, అసాధార‌ణ‌మైన సంస్కృతి, ఆతిథ్య సేవ‌లు ప్ర‌ద‌ర్శించినందుకు త‌మిళ‌నాడు ప్ర‌జ‌లను, ప్ర‌భుత్వాన్ని ప్ర‌ధాన‌మంత్రి ప్ర‌శంసించారు. ప్ర‌ధాన‌మంత్రి ఈ దిగువ ట్వీట్ లు చేశారు : “చెన్నైలో ఇప్పుడే ముగిసిన 44వ చెస్ ఒలింపియాడ్‌లో భార‌త టీమ్ లు ప్రోత్సాహ‌క‌ర‌మైన క్రీడాస్ఫూర్తిని ప్ర‌ద‌ర్శించాయి. కాంస్య ప‌త‌కం సాధించినందుకు ఇండియా బి టీమ్ (పురుషులు), ఇండియా ఎ టీమ్ (మ‌హిళ‌లు) రెండింటినీ నేను అభినందిస్తున్నాను. దేశంలో చెస్ భ‌విష్య‌త్తుకు ఇది దోహ‌ద‌ప‌డుతుంది”. “దేశానికి ప‌త‌కాలు అందించిన గుకేశ్‌.డి, నిహాల్ శ‌రీన్‌, అర్జున్ ఎరిగైసి, ప్ర‌జ్ఞానంద‌, వైశాలి, తానియా స‌చ్ దేవ్‌, దివ్య దేశ్ ముఖ్ ల‌కు నా అభినంద‌న‌లు. వారంతా అసాధార‌ణ క్రీడాకారులు. అద్భుత‌మైన ప్ర‌తిభా, సామ‌ర్థ్యాలు ప్ర‌ద‌ర్శించారు. వారికి భ‌విష్య‌త్తులో కూడా మ‌రిన్ని విజ‌యాలు చేకూరాల‌ని ఆకాంక్షిస్తున్నాను”. “త‌మిళ‌నాడు ప్ర‌జ‌లు, ప్ర‌భుత్వం 44వ చెస్ ఒలింపియాడ్ కు అద్భుత అతిథులు. ప్ర‌పంచం యావ‌త్తును ఆహ్వానించినందుకు, అద్భుత సంస్కృతి, ఆతిథ్యం ప్ర‌ద‌ర్శించినందుకు వారిని ప్ర‌శంసిస్తున్నాను” అన్నారు.
పన్నులకు సంబంధించిన సమాచారాన్ని పరస్పరం మార్పిడి చేసుకోవడం కోసం భారతదేశం, సమోవా ల మధ్య ఒప్పందానికి మంత్రివర్గం ఆమోదం

పన్నులకు సంబంధించిన పరస్పర సమాచారాన్ని పరస్పరం మార్పిడి చేసుకోవడం కోసం భారతదేశం, సమోవా ల మధ్య ఒప్పందంపై సంతకాలకు, సదరు ఒప్పందానికి అవసరమైన అనుమోదానికి మంత్రివర్గం ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. ఒప్పందం భారతదేశం, సమోవా ల మధ్య పన్నులకు సంబంధించిన సమాచారం మార్పిడికి బాట వేస్తుంది. పన్నుల ఎగవేతను, పన్ను నివారణను అరికట్టడంలో ఈ ఒప్పందం దోహదపడుతుంది. ఈ ఒప్పందం వల్ల ప్రస్తుతానికి ఎటువంటి ఆర్థిక భారం తలెత్తదు. అసాధారణ ఖర్చులు 500 అమెరికన్ డాలర్లను మించిన సందర్భాలలో మాత్రమే ఆ ఖర్చులను భారతదేశం భరిస్తుంది. . భారతదేశం కుదుర్చుకున్న ఈ తరహా పన్నుల సంబంధ సమాచార మార్పిడికి సంబంధించిన వేరే ఒప్పందాలలోనూ ఇటువంటి నిబంధనలనే పాటిస్తోంది. ఒప్పందంలోని ప్రధానాంశాలు : 1, ఈ ఒప్పందం భారతదేశం, సమోవా లలో సమర్థ అధికార యంత్రాంగానికి పరస్పర సమాచార మార్పిడి ద్వారా ఇరు దేశాలలోనూ ఈ ఒప్పందం పరిధిలోకి వచ్చే దేశీయ చట్టాల అమలుకు, పరిపాలనకు పరస్పర సహాయం చేసుకొనేటందుకు అనుమతిస్తుంది. 2. ఈ ఒప్పందంలో భాగంగా పొందిన సమాచారాన్ని గోప్యంగా ఉంచాలి. అయితే పన్నుల వసూలు, అమలు, విచారణ, విజ్ఞప్తుల నిర్ణయాలకు సంబంధించిన సమాచారాన్ని నియంత్రణాధికారులకు (న్యాయస్థానాలకు, పరిపాలనా సంబంధ నిర్వహణా వ్యవస్థకు) మాత్రం ఇవ్వవచ్చును. సమాచారాన్ని పంపే దేశం యొక్క ముందస్తు లిఖితపూర్వక అనుమతితో ఈ ఒప్పందం కింద పొందిన సమాచారాన్ని న్యాయ వ్యవస్థకు గాని, ఏ వ్యక్తి కి, వ్యవస్థకు, అధికార సంస్థకు అయినా గాని ఇవ్వవచ్చును. 3. ఈ ఒప్పందం క్రింద అనుసరించవలసిన పద్దతులలో ఏదైనా విభేదం ఏర్పడితే పరిష్కరించుకోవడానికి, లేదా ఒప్పందపు ప్రక్రియలపై అంగీకారం కుదుర్చుకోవడానికి కూడా ఆస్కారాన్ని సమకూరుస్తుంది. 4. ఒప్పందం అమలు లోకి రావడానికి ఇరు దేశాలలోను సంబంధిత చట్టాల ప్రకారం నెరవేర్చవలసిన ప్ర్రక్రియలు పూర్తి అయినట్లు నోటిఫికేషన్ ను వెలువరించిన తేదీ నాటి నుండి ఈ ఒప్పందం అమలులోకి రాగలదు. పూర్వ రంగం : ఆదాయపు పన్ను చట్టం,1961 క్రింద విధించదగిన పన్నులను చెల్లించకుండా ఎగవేయడాన్ని, లేదా ఆయా పన్నులను తప్పించుకోవడాన్ని నిరోధించేటందుకు ఏ విదేశంతోనైనా, లేదా ఏదైనా ప్రత్యేక పాలిత ప్రాంతంతోనైనా ఒక ఒప్పందం కుదుర్చుకోవడానికి కేంద్ర ప్రభుత్వానికి ఆదాయపు పన్ను చట్టం, 1961 సెక్షన్ 90 ప్రకారం అధికారం ఉన్నది. పన్నులకు సంబంధించిన సమాచార మార్పిడికి సంబంధించిన ఒప్పందాన్ని కుదుర్చుకోవడం కోసం భారతదేశం, సమోవా ల మధ్య జరిగిన సంప్రతింపులు 2016 జూన్ లో ఒక కొలిక్కి వచ్చాయి. ఒప్పంద పాఠం పట్ల రెండు దేశాలూ సమ్మతిని తెలిపాయి.
పారిస్ దాడి మృతులకు ప్రధాని సంతాపం

పారిస్ దాడి సంఘటనలో మృతులకు ప్రధాని శ్రీ నరేంద్రమోదీ సంతాపం ప్రకటించారు. “పారిస్ లో జరిగిన దాడి అత్యంత పాశవికమైనది. సభ్య సమాజానికి తలవంపులు తెస్తుంది. ఆ దాడిలో మృతుల కుటుంబాలకు హృదయపూర్వక సానుభూతి ప్రకటిస్తున్నాను. ఈ విషాద సమయంలో పారిస్ ప్రజలందరికీ భారత్ సంఘీభావం ప్రకటిస్తోంది” అని ప్రధాని తన సందేశంలో పేర్కొన్నారు.
పారిస్ లో ఫ్రాన్స్ ప్రెసిడెంట్ శ్రీ ఇమాన్యుయేల్ మాక్రాన్ తో చర్చలు జరిపిన ప్ర‌ధాన మంత్రి శ్రీ న‌రేంద్ర మోదీ

ప్ర‌ధాన మంత్రి శ్రీ న‌రేంద్ర మోదీ ఈ రోజు పారిస్ లో ఫ్రాన్స్ ప్రెసిడెంట్ శ్రీ ఇమాన్యుయేల్ మాక్రాన్ తో సమావేశమయ్యారు. సమావేశం ముగిసిన అనంతరం ప్రసార మాధ్యమాల ప్రతినిధులతో ప్ర‌ధాన మంత్రి శ్రీ న‌రేంద్ర మోదీ మాట్లాడుతూ, తనకు సాదర స్వాగతం పలికిన ప్రెసిడెంట్ శ్రీ ఇమాన్యుయేల్ మాక్రాన్ కు ధన్యవాదాలు తెలిపారు. ఎన్నికలలో విజయం సాధించినందుకు శ్రీ ఇమాన్యుయేల్ మాక్రాన్ ను ఆయన అభినందించారు కూడా. ఫ్రాన్స్ భారతదేశం సంబంధాలు మానవాళికి సంవత్సరాల తరబడి విజయవంతంగా చేస్తూ వచ్చిన సేవలను గురించి, ఇంకా మానవీయ విలువలను గురించి ప్రధాన మంత్రి చెప్పుకొచ్చారు. ఈ సంబంధాలు ఇక మీదట మరింత వేగాన్ని సంతరించుకోగలవన్న విశ్వాసాన్ని ఆయన వ్యక్తం చేశారు. ఈ సందర్భంలో, ఇంటర్ నేషనల్ సోలార్ అలయన్స్ ను గురించి, ఇంకా ఇందుకోసం భారతదేశం మరియు ఫ్రాన్స్ లు సంయుక్తంగా జరిపిన కృషిని గురించి ప్రధాన మంత్రి ప్రస్తావించారు. పారిస్ ఒప్పందం అనేది యావత్తు ప్రపంచ దేశాలు కలసి పంచుకొన్న వారసత్వమని, మానవాళి భవిష్యత్తు తరాల ఆశల దిశగా ఈ తరం అందించిన కానుక అని ప్రధాన మంత్రి వర్ణించారు. ధరణి మాత ను కాపాడటం మన అందరి సమష్టి కర్తవ్యం అని ఆయన అన్నారు. తన రాజకీయ ప్రస్థానంలో పారిస్ ఒక ముఖ్యమైన భాగం అని ఆయన అభివర్ణించారు. ఈ ఒప్పందం కోసం భారతదేశం, ఫ్రాన్స్ లు భుజం భుజం కలిపి పనిచేశాయని ప్రధాన మంత్రి చెప్పారు. పర్యావరణాన్ని పరిరక్షించడం భారతీయులకు నమ్మకంతో కూడిన అంశమని, అంతే కాక ఇది శతాబ్దాల వయస్సు కలిగిన సంప్రదాయం అని ప్రధాన మంత్రి వివరించారు. ఈ ఒడంబడికకు భారతదేశం కట్టుబడి ఉందని, అంతకు మించి, భావి తరాల వారి కోసం ఒక బహుమానాన్ని వదలివెళ్లడం కోసం భారతదేశం ఇతరులతో కలసి పనిచేస్తుందని కూడా ఆయన స్పష్టంచేశారు. ఉగ్రవాదానికి, సమూల సంస్కరణ వాదానికి ఎదురొడ్డి నిలవడానికి ఏయే మార్గాలు ఉన్నాయన్న దానిపై కూడా తమ ఇరువురు నాయకులు చర్చ జరిపినట్లు ప్రధాన మంత్రి తెలియజేశారు. ఐక్య అభ్యుదయ యూరోపియన్ యూనియన్ కు భారతదేశం అనుకూలంగా ఉన్నట్లు ఆయన చెప్పారు.